runetrust/blame-folketinget-dk huggingface dataset:
Peter Hummelgaard (S), 2020-11-27:
Jeg mener heller ikke, det er et retfærdigt billede at sige, at tømreren skal blive ved med at kravle hele vejen frem til pensionsalderen, for det, vi jo gør med en ret til tidlig pension, er, at vi netop giver tømreren mulighed for at trække sig tilbage op til 3 år inden den til enhver tid værende folkepensionsalder.
Carsten Bach (LA), 2025-06-03:
Og med en reference tilbage til spørgerens svar på hr. Rasmus Jarlovs spørgsmål, da spørgeren selv var på talerstolen, er det jo rigtigt, at det, der er helt åbenlyst ligegyldigt, behøver man jo måske ikke skrive i en skriftlig redegørelse om rigsfællesskabet.
Flemming Møller Mortensen (S), 2015-01-21:
Det har i hvert fald ikke været en politisk intention at lave om på de betingelser, og som udenrigsministeren har sagt, kører der i øjeblikket en sag ved en klagedomstol i USA, fordi nogle – og det er dansk-grønlandske firmaer – synes, at der ikke har været en kontraktopfyldelse i forhold til udbudskriterierne.
Yildiz Akdogan (S), 2015-11-18:
Omkring 75 mio. kr. bliver der sparet på området, og det er nogle besparelser, der i høj grad vil ramme Københavns Kommune – ikke mindst fordi det stadig væk er en hårdt ramt kommune med rigtig, rigtig mange områder, der trænger til et kærligt løft: 4.000 boliger uden toilet, 23.000 boliger uden bad i lejligheden.
Marlene Harpsøe (DF), 2008-04-02:
Jeg har lige stået og holdt en tale om en hel del, som Dansk Folkeparti mener, der bør gøres noget ved, og jeg håber da, at fru Pernille Vigsø Bagge kan bakke op om, at hvis en ægtemand f.eks. begår vold mod sin hustru, og han ikke er dansk statsborger, skal han selvfølgelig udvises af Danmark.
Zenia Stampe (RV), 2021-01-28:
Men i virkeligheden synes jeg jo, at der ligger så god en argumentation i forslaget og også bag de initiativer, som vi har taget sammen med den nuværende regering – og også bag dem, som det gamle flertal tog – at der måske godt kunne være potentiale i at gå sammen om at lave noget lidt bredere, noget lidt mere langsigtet og måske også noget, der har, hvad kan man sige, sådan et mere overordnet perspektiv.
Jacob Jensen (V), 2025-01-22:
Det anerkender jeg også har været en tidskrævende proces, men til gengæld også en vigtig proces, og jeg mener, at vi nu er ved at have et solidt og gennemarbejdet grundlag, som vi kan tage afsæt i i de politiske forhandlinger, som jeg ser frem til at komme i gang med, og hvor alle Folketingets partier naturligvis også vil blive indkaldt, så vi kan få en god og forhåbentlig også balanceret aftale og dermed også en stabil og langsigtet aftale for dansk erhvervsfiskeri, som samtidig også kan understøtte udviklingen af erhvervet i en både økonomisk bæredygtig og grønnere retning.
Peter Kofod (DF), 2026-01-27:
Det kan jeg godt forstå at Enhedslisten ikke taler meget om, for hvis man har det som slagnummer nummer et, at uligheden skal falde, og så i de år, hvor man så har de afgørende mandater, ikke leverer på det, så siger de jo ganske meget om et parti, og det er måske Enhedslisten problem: Man er god til at holde brandtaler i Folketinget om alt det, der kunne være i en anden verden, men når man har chancen og har de afgørende mandater, så sker der ikke en bønne, andet end at uligheden kommer til at vokse.
Keld Albrechtsen (EL), 2002-11-29:
Det er jo lige netop det, som vi fra Enhedslistens side har kritiseret hele vejen igennem med den her lovgivning, nemlig at vi for det første risikerer, at den ikke fører til det boligbyggeri, som vi alle sammen ønsker, og for det andet at vi risikerer, at de boliger, der bliver bygget, ikke står til rådighed for løsning af de sociale problemer. Men vi får så nu at se, hvordan det udvikler sig.
Naser Khader (KF), 2020-11-19:
Deres ritual er ikke holdt i live ud fra et medicinsk hensyn, det er en kulturel og religiøs sag, og det er en pagt, som Abraham indgik med Gud, nemlig at drengebørn skal omskæres på den ottende dag, og derfor kan vi ikke behandle sagen i dag, som om vi er læger, der kun skal tage stilling til en sygdom.
Per Larsen (KF), 2022-03-31:
For det handler jo netop om at sørge for at udnytte ressourcerne så godt som muligt, og der vil et tættere samarbejde mellem kommunerne, de almene praksisser, de praktiserende speciallæger og hospitalerne jo kunne være med til at løse nogle af problemerne – det føler jeg mig ret overbevist om – altså sådan at vi sikrer, at patienterne behandles der, hvor det er mest hensigtsmæssigt, og også, at de forskellige sektorer er tættere på hinanden og kender hinandens kompetencer.
Søren Egge Rasmussen (EL), 2024-05-17:
Jeg ser sådan set, at den her KL-forhandling, hvor man kom frem til, at anlægsloftet ville blive lempet, sådan set er en god løsning, og jeg synes, at alle partier bør bringe det videre, hvis de har nogen indflydelse i KL og har indflydelse på borgmestre og det, de bringer frem.
Sonja Albrink (CD), 1999-01-19:
Vi håber, at ministeren vil tænke sig om endnu en gang. Dertil kommer også, at vi i CD mener, at lovforslaget er i grundlæggende modstrid med et ønske om at forbedre generationsskiftet i dansk erhvervsliv, og i CD mener vi, at det endnu en gang er sabotage mod det generationsskifteudvalg, som CD fik nedsat.
Peter Skaarup (DF), 2001-10-09:
Det signal, vi sender til omverdenen til personer, der ønsker at komme hertil, når vi giver dansk statsborgerskab så relativt nemt, altså f.eks. også til personer, der har begået alvorlig kriminalitet - narkokriminalitet, vold osv. - er vel, at det er relativt overkommeligt og nemt at komme ind i det danske samfund og også få statsborgerskab med de goder, det medfører, eksempelvis stemmeret ved folketingsvalg.
Sophie Løhde (V), 2012-05-02:
Så det betyder, at hvis bestyrelsen på et gymnasium vælger at se igennem fingre med, at der skulle stå en enkelt 18-årig elev ud af gymnasiets tusind elever og ryge bag en mur, og hvis den elev så gør det 18 gange på en måned, så medfører det en bøde på 210.000 kr. til gymnasiet.
Henning Hyllested (EL), 2015-05-06:
Jeg går ikke ud fra, at hr. Mike Legarth er i tvivl om, at arbejdsgiverforeningen for taxibranchen og Dansk Erhverv og DI er repræsentative parter på arbejdsmarkedet, og det er dem, der har indgået landsdækkende overenskomst med f.eks. 3F.
Vibeke Peschardt (RV), 1997-11-21:
Enhedslisten har udført et - synes jeg - virkelig, virkelig flot og også interessant stykke arbejde med dette beslutningsforslag, der opfordrer regeringen til at undersøge, om det er muligt at få befolkningen ud af bilerne og over i den kollektive trafik, specielt togtrafik.
Søren Søndergaard (EL), 2019-10-23:
Derfor må jeg jo spørge igen, når ordføreren nu ikke ville svare på det: Hvad har den nuværende regering konkret gjort for at hjælpe kurderne med at sørge for, at de her mennesker blev holdt lukket inde, altså at der var en stram bevogtning, og at de ikke kunne slippe fri, og at de blev retsforfulgt, indtil man kom med det her lovforslag?
Kim Andersen (V), 2011-05-02:
Det er vi heldigvis ikke, og derfor skal vi ikke have et frihedsråd til at sidde og have patent på, hvordan frihedsrettighederne bliver varetaget, og at det skal være sådan, at hvis dette frihedsråd ikke ytrer sig eller forholder sig til bestemte problemstillinger, så er der ikke noget problem.
Lene Espersen (KF), 2006-11-14:
Men jeg må også sige, og det tror jeg måske er vigtigt nu, hvor det her jo er en offentlig debat mellem hr. Magnus Heunicke og mig, at det ikke er rigspolitiets og mit indtryk, at det her er en sag, hvor det er tusindvis og atter tusindvis af tilskuere, der er et problem.
Lotte Bundsgaard (S), 2003-12-03:
Nu er det jo ikke mig, der skal svare på spørgsmål, men der kan tit være gode grunde til, at man sætter ikrafttrædelsesdatoer på lovgivning. Men jeg synes, det kunne være godt, hvis fru Else Theill Sørensen kunne give mig et svar på mit spørgsmål. Hvis der er mennesker, som er blevet gift med hinanden, som pr. 1. maj har en rettighed til at blive familiesammenført, hvorfor skal de vente? Kan fru Else Theill Sørensen give mig én god begrundelse for det?
Mette Frederiksen (S), 2007-01-09:
Hvis vi kigger på København, hvor ganske mange af udsættelserne finder sted, og ser på udviklingen fra 2004 til 2005, bl.a. hos KAB, som jeg mener udlejer 35.000 boliger, er der sket en stigning på 31 pct. – 31 pct.!
Morten Bødskov (S), 2019-11-13:
Der findes i dag en spillelovgivning med regler om markedsføring af spil, og det er jo klart, at de her regler skal spiludbyderne selvfølgelig overholde, og som spørgeren også ved, er det Spillemyndighedens ansvar at føre tilsyn med, at det så rent faktisk også sker.
Henrik Dam Kristensen (S), 2012-12-19:
Her er vi så et flertal i Folketinget, som er med til at hjælpe DSB igennem den periode, der er lige i øjeblikket, og jeg tror, vi er rigtig mange, der kvitterer for den indsats, der bliver gjort af medarbejdere og direktion hos DSB for at få DSB, undskyld udtrykket, tilbage på sporet.
Rune Lund (EL), 2006-04-05:
Jeg er også interesseret i, at Danmark er et godt investeringsland, og jeg er også interesseret i, at en sådan oplysning kommer ud til andre lande i verden, men jeg er også interesseret i, at der bliver givet et retvisende billede af, hvad Danmark er for et land, af, hvad for en politik der føres, og af, hvilke ændringer der er sket, siden regeringen er kommet til i 2001.
Rasmus Prehn (S), 2005-06-14:
Det Radikale Venstres ordfører har ret i, at der stadig væk vil være nogle enkelte, men ualmindelig få situationer, hvor der vil være et incitament til eller en mulighed for at sælge de her anM051S44234589KAJE.FM.FM Page 4482 Tuesday, November 8, 2005 5:59 PM delsboligejendomme.
Sofie Carsten Nielsen (RV), 2015-04-22:
Så jo flere af de her udenlandske studerende, vi kan holde på, og som bliver i Danmark og bidrager med deres viden, som de har opnået på danske uddannelser – for de er jo dygtige nok til at blive optaget på dem, samtidig med at de har kunnet få et arbejde et vist antal timer i Danmark – jo bedre er det for danskerne og for dansk økonomi.
Rosa Lund (EL), 2025-05-06:
Jeg er med på, at man synes, at man har lavet en rigtig fin aftale, og den hedder også noget rigtig fint, Sammen om Handicap, men det er bare uden om de mennesker, der lever med et handicap, og der er ikke nogen af dem, som synes, at det er en god idé at skære i tilsynet.
Karina Lorentzen Dehnhardt (SF), 2023-02-28:
Mange af de her forbrydelser, vi dækker i dag, kunne måske allerede straffes efter forskellige paragraffer, men i nogle tilfælde har det givet en uensartet behandling, og i andre tilfælde har der været lidt huller i strafmulighederne, og endelig har nogle måske heller ikke helt afspejlet den alvorlighed, som de burde behandles med.
Marlene Ambo-Rasmussen (V), 2026-02-05:
Hm, jeg hørte godt, at ordføreren stillede den socialdemokratiske ordfører spørgsmålet, og tænkte egentlig, at udgangspunktet jo må være, at når vedkommende ikke er mindreårig, ved at vedkommende er blevet myndig og er fyldt 18 år, så må vedkommende jo være velkommen til at søge statsborgerskab efterfølgende – ikke som biperson, men i sin egen ret.
Rosa Lund (EL), 2023-05-25:
Jeg kunne dog ønske mig, at der kom en tidsplan for det udvalgsarbejde, sådan at både dem, der er her fra Ligestillingsudvalget, og dem, der er her fra Beskæftigelsesudvalget, ligesom ved, hvad tidsplanen er for det her – hvad kan vi regne med? – og ikke mindst, at de mennesker, som arbejder til hverdag med at beskytte arbejdstagere mod seksuel chikane, ved, hvad de kan regne med.
Anne Grete Holmsgaard (SF), 2006-05-23:
Nej, det mener jeg er for sent, for jeg mener, at den fornuftige fremgangsmåde vil være at afgive et høringssvar inden for høringsfristen, så vi rent faktisk får mulighed for at lægge et maksimalt dansk pres på Kommissionen for at få nogle regler, der er mere vidtgående og bedre end dem, Kommissionen har spillet ud med i sit dokument.
Roger Courage Matthisen (ALT), 2018-11-15:
Fordelene: BL og KL har bl.a. udtalt – jeg ved ikke, om det allerede er nævnt – at harmoniseringen og moderniseringen af ungdomsboligområdet i lovudkastet til lovforslag L 143 fra 2016-17-samlingen blev pillet ud af regeringen med den begrundelse, at man ønskede at foretage yderligere analyse af konsekvenserne af de foreslåede regler på området.
Nick Hækkerup (S), 2021-05-03:
Det kan være fristende for os på Christiansborg at regulere helt ned i detaljen på et vigtigt område som det her, men vi skal være forsigtige med at indføre helt undtagelsesfri regler i vores retssystem, fordi der jo ikke er nogen af os, der kan garantere, at der ikke findes omstændigheder, som gør det særlig urimeligt, eller som gør det vanskeligt at holde fast i udgangspunktet om, at det skal udløse den betingede dom.
Anna Falkenberg (SP), 2024-10-03:
Altså, jeg glæder mig jo først og fremmest over, at vi for de danske, færøske og grønlandske delegationer faktisk har fundet en fælles sætning, som vi gerne vil have med i den endelige rapport, der bliver fremlagt for Nordisk Ministerråd, og som forhåbentlig skal vedtages nu her på sessionen senere i år.
Johanne Schmidt-Nielsen (EL), 2016-04-29:
Et forbud som det, der skitseres i forslaget, vil støde på, mener jeg, massive afgrænsningsproblemer, og hvis udenlandske regimer eller bevægelser vil omgå det her forbud, kan man forestille sig talrige modeller til at gøre det med – stråmænd, fondsdannelser og andet – som altså alligevel vil sikre, at pengene når frem.
Peter Kofod (DF), 2024-04-04:
Politik er jo en spøjs størrelse en gang imellem, for jeg tror jo, at hvis det havde været en borgerlig regering, der havde lagt et lovforslag på bordet, hvor man sænkede topskattesatsen med 7,5 procentpoint, så ville Anders Kronborg og andre tordne imod det og tale om den sociale massegrav, som man gjorde det tilbage i 00'erne og i 2010'erne.
Mariann Fischer Boel (V), 2001-09-06:
Jeg vil godt spørge den radikale ordfører, hvordan der kan være en sammenhæng mellem økonomiministerens udmelding om, at det bliver nødvendigt at lave en finanspolitisk stramning, hvis man ikke får lavet en stram finanslov, og det udspil, som Det Radikale Venstre kom med i foråret på skatteområdet.
Niels Helveg Petersen (RV), 2005-04-28:
Jeg vil også gerne takke udenrigsministeren for hans redegørelse, som jeg synes viser vanskelighederne i den nuværende situation, vanskeligheder, som jo er præget af, at vi på den ene side ser afskyelige terrorhandlinger begået af tjetjenske grupper i Beslan, i teateret i Moskva, terrorangreb på fly, bevislige og synlige terrorhandlinger.
Mogens Lykketoft (S), 2008-12-16:
Jeg vil godt gøre den tillægsbemærkning omkring dette med at sikre menneskerettighederne og ikke mindst ytringsfriheden, at jeg mener ubetinget, ubeskåret og uden forbehold, at vi skal værne om ytringsfriheden, men jeg mener ikke, at det er staternes og regeringernes opgave at understøtte eller bidrage til en retorik, der mindsker forståelsen, uddyber konflikterne hverken mellem verdens religioner eller kulturer, tværtimod.
Anders Johansson (KF), 2018-10-12:
Så er der et initiativ om planlægning af byggeri i områder, som er belastet af støv-, støj- og luftforurening, og også her synes jeg, at man har fundet en fornuftig balance i lovforslaget, hvor man dels tager hensyn til det eksisterende erhverv, dels skaber mulighed for, at man kan udvikle nogle nye boligområder.
Karsten Lauritzen (V), 2016-02-12:
Og den offentlige debat, der kørte om offentlighedsloven, som Socialdemokratiet og Venstre jo altså har stemt for, synes jeg handlede om alle mulige andre ting end det, der i virkeligheden står i paragrafferne, fordi der var nogle, der brugte en retorik om det, vi egentlig stemte om, som jeg ikke synes var sådan helt fair.
Eigil Andersen (SF), 2013-11-14:
Altså, parallelsamfund, hvor man har sine egne regler, som er nogle andre end de love, som gælder i Danmark, er selvfølgelig uacceptable. Det, som jeg har peget på, er egentlig noget forholdsvis simpelt, nemlig at der jo også er etniske danskere, som ikke overholder landets love.
Aage Frandsen (SF), 1998-04-24:
Herved kan vi få et grundlag, som er mere præcist - ikke fordi forslaget ikke er præcist nok; vi fremsætter også beslutningsforslag, hvor der efterlyses større præcision - og som er så konkret, at der kan komme en lovgivning på det her felt til efteråret, så vi i den kommende folketingssamling kan vedtage noget, som har det sociale hensyn, som ligger i forslaget her, og som samtidig har sikkerheden i forhold til lighedsprincipperne i skatteloven og andre love.
Erling Bonnesen (V), 2017-01-19:
Et af dem kunne jo være at bede miljøministeren redegøre for, om det er korrekt eller fejlagtigt opfattet af Radikale Venstre, at fødevare- og landbrugspakken skulle gå ind og belaste miljøet, hvilket den radikale ordfører sådan set giver udtryk for nu.
Lisbeth Bech-Nielsen (SF), 2022-12-20:
Jeg synes bare, at i et rigt land som Danmark, hvor vi har råd til rigtig mange ting – vi har også en regering, der synes, vi har råd til at give historisk høje skattelettelser – kan man ikke tage de penge, som en gang er aftalt skal gives til dem, der har allermest behov for det.
Kristian Thulesen Dahl (DF), 2000-04-04:
Vi kan have lidt forskellige tolkninger af nogle ting i det og behovet for det ene frem for det andet, men hovedessensen i det forslag er jo ganske, ganske fornuftig, og det er da i det mindste et forsøg på at give regeringen nogle ideer til, hvad regeringen bør arbejde med i forbindelse med forhandlingerne med de kommunale parter.
Lise Bertelsen (KF), 2023-11-21:
I Det Konservative Folkeparti tror vi på, at når vi afskaffer unødvendige vurderinger og skemaer og stopper med at spilde både lærernes og de unges tid og i stedet for erstatter det med sund fornuft og med en nærværende, god og motiverende vejledning, så hjælper vi i sidste ende vores unge mennesker til at træffe det helt rigtige uddannelsesvalg.
Torsten Schack Pedersen (V), 2019-01-15:
Der er et konkret forslag om, at Søfartsstyrelsen kan fastsætte regler om konvertering af ejerpantebreve på papir til digitale pantebreve, og forslaget indeholder også en ændring af mortifikationsloven, således at det kan undgås, at man kommer i en situation, hvor der kan kræves udstedt pantebreve på papir, efter at digital skibsregistrering er indført.
Anders Fogh Rasmussen (V), 2002-04-10:
Det er, hvad jeg har sagt, og den udtalelse ligger fuldstændig på linje med det, der er udtalt blandt andre af det spanske formandskab, som i en udtalelse den 29. marts taler om Israels legitime ret til at kæmpe mod terrorisme, og formuleringerne ligner også meget dem, som den amerikanske præsident er kommet med.
Jørn Dohrmann (DF), 2008-05-23:
Jeg vil bare spørge ordføreren, om ikke Socialdemokratiet selv er klar over, at når der er lagt op til - også fra EU's side - at man kan tage brakarealet, altså 8 pct., ind i drift, vil det medføre, at de arealer selvfølgelig også skal sprøjtes.
Jørn Jespersen (SF), 2002-03-20:
Det er da generelt og abstrakt set fuldstændig rigtigt, men det var jo muligt for ministeren at se ret isoleret på kompensationen til kvægbruget for BSE-udgifterne. Der kunne man jo meget målrettet gå ind og sige, at lige præcis det her er en belastning, og derfor skal der kompenseres. Så det er altså muligt nogle gange, når modtagergrupperne er de rigtige, kan jeg konstatere.
Zenia Stampe (RV), 2025-04-11:
Selvfølgelig skal de ikke formidle hadprædikanter; omvendt kan jeg også godt forstå, at der er nogle meget små – og det er ikke negativt ment – amatøristiske trossamfund, som simpelt hen bliver bange for at komme til at sende en eller anden mail, og så har de pludselig gjort noget, der kan fjerne deres anerkendelse, og som de ikke var klar over.
Henriette Kjær (KF), 2001-01-18:
Jeg er lidt ked af de signaler og den afvisning, den socialdemokratiske ordfører lige har givet udtryk for, også på baggrund af den deputation, vi har haft i Sundhedsudvalget, hvor det var mit indtryk, at den socialdemokratiske folketingsgruppe var meget positiv over for hospicetanken.
Pelle Dragsted (EL), 2024-02-22:
Ringer man til sin praktiserende læge og vil have en henvisning til en speciallæge, får man at vide, at man skal vente i 8 eller 10 dage eller op til et halvt år afhængigt af speciallægen, men siger man, at man har en sundhedsforsikring, kan man komme til sådan her.
Hans Andersen (V), 2017-12-12:
Den socialdemokratiske ordfører har sagt, at det her kunne munde ud i en beretning i Beskæftigelsesudvalget, hvor vi forholder os til den problemstilling, der er, om, hvorvidt EU's regler nu er fair og rimelige, og om, hvordan vi vil arbejde for at gøre dem endnu mere fair og rimelige.
Peter Skaarup (DF), 2012-01-17:
Og når nu Enhedslisten ikke vil støtte Dansk Folkepartis beslutningsforslag om at nå dem via tvangsbehandling, hvad mener Enhedslistens så der skal gøres for at nå de mennesker med henblik på at bringe dem ud af deres sygelige trang til at misbruge børn?
Inger Støjberg (V), 2011-02-08:
Med hensyn til diagnoselisten vil jeg sige, at den nu er under udarbejdelse, og det er sådan, at det er Arbejdsmarkedsstyrelsen sammen med store patientorganisationer, f.eks. Kræftens Bekæmpelse og Hjerteforeningen, og Lægeforeningen, der udarbejder den her liste.
Jacob Jensen (V), 2014-12-17:
Jeg ved godt, at det står i fuldstændig skærende kontrast til det, man gik til valg på, men jeg ved ikke, om vi kan få en lille ros fra Liberal Alliance i forhold til regeringens politik, som jo faktisk ligger i nogenlunde den retning, som Liberal Alliance ønsker, nemlig at den offentlige sektor ikke kun skal holdes i ro, men at den ovenikøbet også bliver indskrænket.
Per Clausen (EL), 2005-03-31:
Men alligevel synes jeg, at hr. Christian Wedell-Neergaard går lidt vidt, når der ligesom lægges op til, at hvis man bare får den her struktur på plads, så vil de problemer, som vi har med de habitatsudpegede områder og naturbeskyttelse, forholdsvis nemt kunne løses.
Rasmus Helveg Petersen (RV), 2020-05-28:
Som det allerede er sagt, flytter vi grænsen for refusion opad, så det nu er 75-procentsrefusion i de dyre børne- og voksensager, og samtidig tillader vi, at kommunerne sammentæller alle børn i en søskendeflok, og overstiger den samlede omkostning 2 mio. kr. pr. år, udløses den forhøjede refusion.
Nikolaj Villumsen (EL), 2013-05-28:
I forhold til situationen i Odense kunne jeg godt tænke mig at høre fra ordføreren, om ordføreren kan bekræfte, at det er sådan, at bl.a. Boeing har prøvefløjet i Hans Christian Andersen Airport, og at Boeing er det firma, der lige præcis producerer de mange militære droner, som er anklaget for at have slået tusinder af uskyldige civile pakistanere ihjel.
Anne Valentina Berthelsen (SF), 2025-04-11:
Jamen der står, at den her aftale bygger på respekt for folkeretlige forpligtelser, at der er respekt for dansk suverænitet, for FN-pagten, for Den Nordatlantiske Traktat og ikke mindst det, vi i SF har efterlyst at få skrevet ind, altså at USA er en allieret, er medlem af NATO og respekterer artikel 5, og mange af de her ting er der jo brud på, hvis og såfremt USA skulle annektere Grønland, og så er situationen en helt anden, som regeringen jo så må forholde sig til.
Jann Sjursen (KRF), 2000-10-26:
Men man har lov til at spørge sig selv, om det er specielt klogt i forhold til den folkelige opbakning bag ulandsbistanden at sige: Vi har brug for nogle flere penge til sundhedsvæsenet, ergo fastfryser vi bistanden på det nuværende niveau, for ellers kan vi ikke få råd til at gøre det herhjemme, som vi gerne vil; om det er klogt at sige, at vi blev snydt for en toppost internationalt, og derfor må vi så vurdere, om tingene fungerer godt nok i forhold til den multilaterale bistand; om det er klogt at insinuere, at Danmark rent faktisk yder bistand til udviklingslande, så de næsten direkte kan føre krig, som hr. Jens Hald Madsen næsten kom til at sige i et indlæg, han havde her tidligere her i debatten, det er det, der får mig til at sætte spørgsmålstegn ved, om Venstre reelt ønsker at medvirke til at sikre den folkelige opbakning bag også en høj ulandsbistand.
Børge Klit Johansen (KRF), 2001-01-23:
Automatisk hastighedskontrol: Jeg kan ikke se, at det, at der skulle ligge - som jeg kan forstå at nogen vil have - et hav af betjente, der skal ligge ude bag buskene og holde øje med folk, pludselig bliver mere retfærdigt på en eller anden måde.